Петя Дубарова
Изгонени от час

chitanka.info

Изгониха ни — бяхме невъзможни.

Смехът ни бе решил да ни е враг —

избухна между тестовте сложни,

разрошен и подкупващ. Даже как

завързваше добрите химикалки

с невидими конци, вълнуващ, син

и смеехме се просто неразбрали,

че не е лодка синият ни чин,

че и часовникът не е палячо

със смешен нос — голямата стрелка.

И чакахме звънеца ни — тръбача

(сами си го неракохме така).

Но строгият учител не усети

красивото на пъстрия ни смях,

приел ни в свойта алена планета,

далеч от всякаква тъга и страх.

Изгони ни — ний бяхме невъзможни.

Но в дните, в тебеширен прах,

в контролните, объркани и сложни,

аз пазя спомена за този смях!

06.05.1977

Издание:

Петя Дубарова, „Аз и морето“, издателство „Георги Бакалов“, Варна, 1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.